laion/Wikipedia-Exotic huggingface dataset:
ব্যাবিলন

ব্যাবিলন বা বাবিল (আরবি: بابل, প্রতিবর্ণীকৃত: Bābil, আক্কাদীয়: 𒆍𒀭𒊏𒆠, প্রতিবর্ণীকৃত: Bābili(m), Sumerian: 𒆍𒀭𒊏𒆠 KÁ.DIG̃IR.RAKI, আরামীয়: 𐡁𐡁𐡋‎, গ্রিক: Βαβυλών Babylṓn, হিব্রু ভাষায়: בָּבֶל‎, প্রাচীন ফার্সি: 𐎲𐎠𐎲𐎡𐎽𐎢 Bābiru, Elamite: 𒀸𒁀𒉿𒇷 Babili) ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি। ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesis 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে। Edwards, I. E. S.; Gadd, C. J.; Hammond, N. . L. (১৯৮১)। Prolegomena and Prehistory। The Cambridge Ancient History। Vol 1 Part 1। Cambridge University Press। আইএসবিএন 978-0-521-29821-6।  সূচনার বই ব্যাবিলন ওয়েব্যাক মেশিনে আর্কাইভকৃত ৫ মে ২০১০ তারিখে ইরাক চিত্র-ব্যাবিলন স্যাটেলাইট পর্যবেক্ষণ ব্যাবিলন স্থানের ফটোগ্রাফ ওয়েব্যাক মেশিনে আর্কাইভকৃত ২৭ এপ্রিল ২০০৯ তারিখে মেসোপটেমিয়ার একটি সামরিক ইতিহাস Babylon the Great Encyclopaedia Britannica, Babylon 1901-1906 Jewish Encyclopedia, Babylon
আমুন

আমুন, মিশরীয় ভাষায়: Yamānu; (এঁকে আমোন, আমোউন, আমেন, এবং কদাচিৎ ইমেন অথবা ইয়ামুন উচ্চারণ করা হয়ে থাকে, গ্রিক ভাষায়: Ἄμμων/ আমোন, এবং Ἅμμων/ হামোন) একজন প্রাচীন মিশরীয় দেবতা। প্রথমে বায়ু দেবতা রূপে উপাসিত হলেও পরে সৃষ্টিকর্তা রূপে আমুনের উপাসনা আরম্ভ হয়। মিশরীয় দেবতাদের মধ্যে ওসিরিস এবং আমুন-রা এর সম্পর্কেই সবচেয়ে বিস্তৃত লিখিত বিবরণী পাওয়া যায়। আমুন স্বয়ম্ভূ, অর্থাৎ তিনি নিজেই নিজেকে সৃষ্টি করেছিলেন। তার প্রথম স্ত্রী ছিলেন ওসরেত এবং পরবর্তীকালে আমুনেত এবং মুত-এর সাথে তার বিবাহ হয়। চন্দ্র দেবতা খোংশুর পিতা আমুন এবং মা মুত। ভিনসেন্ট আরিয়ে টোবিন, অক্সফোর্ড গাইড: দ্য এসেনশিয়াল গাইড টু ঈজিপ্‌শিয়ান মিথোলজি, সম্পা. ডোনাল্ড বি. রেডফোর্ড, পৃঃ ২০, বার্কলি বুক্‌স, আইএসবিএন ০-৪২৫-১৯০৯৬-X (ইংরেজি) প্রাচীন মিশর: পুরাণ - আমন (ইংরেজি) উইকি ধ্রুপদী অভিধান: আম্মন (ইংরেজি) আমুনের লেইডেন স্তোত্র (ইংরেজি) আমুনের লেইডেন স্তোত্র[স্থায়ীভাবে অকার্যকর সংযোগ] (ইংরেজি) বাইবেলে স্ট্রং-এর H0528 আমন (স্পেনীয়) কার্নাক থ্রিডি :: কার্নাকে আমুনের বিশাল মন্দিরের পুঙ্খানুপুঙ্খ ত্রিমাত্রিক পুনর্নির্মাণ  – মার্ক মাতেয়স, ২০০৭ (ইংরেজি) তুতানখামেন - আমেনবাদ, আতেনবাদ ও মিশরীয় একেশ্বরবাদ (ইংরেজি) তুতানখামেনের বৈশিষ্ট্য সংবলিত আমুন ওয়েব্যাক মেশিনে আর্কাইভকৃত ১০ মে ২০১৪ তারিখে
তিনাশি প্যানিয়াঙ্গারা

তিনাশি প্যানিয়াঙ্গারা (জন্ম: ২১ অক্টোবর, ১৯৮৫) ম্যারোনদেরা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনাশি টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। তিনি ডানহাতে ব্যাটিং ও ডানহাতে ফাস্ট মিডিয়াম বোলিং করে থাকেন। জিম্বাবুয়ের ক্রিকেট ইতিহাসে তিনি দ্রুততম বোলারদের একজন হিসেবে চিহ্নিত হয়েছেন। ২০০৩-০৪ মৌসুমে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে প্যানিয়াঙ্গারা প্রথমবারের মতো সকলের দৃষ্টি আকর্ষণ করতে সক্ষম হন। প্রতিযোগিতায় ৩১ রানে ৬ উইকেট দখল করে জিম্বাবুয়ের বিজয়ে ভূমিকা রাখেন। ২০০৪ সালে পনের জন বিদ্রোহী খেলোয়াড়ের পরিবর্তে তাকেও দলে অন্তর্ভুক্ত করা হয়েছিল। বার্কিসল্যান্ড ক্রিকেট ক্লাবের হয়ে খেলার সময় গ্রীষ্মকালে ইংল্যান্ডের কাউন্টি ক্রিকেট খেলতে যান। তারপর তিনি নটিংহামে স্থানান্তরিত হন। ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে আয়ারল্যান্ড ক্রিকেট দলের বিপক্ষে তিনি তার সেরা বোলিং নৈপুণ্য (৪/৩৭) প্রদর্শন করেন। তা স্বত্ত্বেও তার দল ৩ উইকেটের ব্যবধানে পরাজিত হয়। cricinfo, Ireland hold on for last-gasp win, Ireland v Zimbabwe, World T20, Group B, Sylhet, collect: 18 March, 2014 শিঙ্গিরাই মাসাকাদজা জিম্বাবুয়ে জাতীয় ক্রিকেট দল ২০১৪ আইসিসি বিশ্ব টুয়েন্টি২০ ইএসপিএনক্রিকইনফোতে তিনাশি প্যানিয়াঙ্গারা (ইংরেজি)
ঐতিহাসিক ভাষাবিজ্ঞান

ঐতিহাসিক ভাষাবিজ্ঞান (ইংরেজি: Historical linguistics) ভাষার পরিবর্তন ও তার পরিণামের গবেষণা। ঐতিহাসিক ভাষাবিজ্ঞান শাখাটির মাধ্যমেই একটি আধুনিক শাস্ত্র হিসেবে ভাষাবিজ্ঞানের গোড়াপত্তন ঘটেছিল। ১৭৮৬ সালে অপেশাদার ভাষাবিদ স্যার উইলিয়াম জোনস গ্রিক, লাতিন ও সংস্কৃতের তুলনা করে এদের একটি সাধারণ পূর্বসূরী ভাষা তথা ইন্দো-ইউরোপীয় ভাষাপরিবারের অস্তিত্ত্ব সম্পর্কিত অনুকল্প দাবী করেছিলেন; এই সালকেই ঐতিহাসিক ভাষাবিজ্ঞানের জন্মবছর হিসেবে গণ্য করা হয়। তবে একই সময়ে কিছু হাঙ্গেরীয় ভাষাবিদ ফিনীয় ভাষার সাথে হাঙ্গেরীয় ভাষা ও অন্যান্য উরালীয় ভাষা যে একই ভাষাপরিবারের অন্তর্গত, তা প্রস্তাব করেছিলেন। ১৯ শতকের প্রায় পুরোটা জুড়ে ঐতিহাসিক ভাষাবিজ্ঞান ব্যাপকভাবে অধীত ও গবেষিত হয়। বেশির ভাগ ঐতিহাসিক ভাষাবিজ্ঞানীই ছিলেন জার্মান কিংবা জার্মানিতে প্রশিক্ষণপ্রাপ্ত। এরা ছিলেন তুলনামূলক ভাষাবিজ্ঞানী। তারা সমসাময়িক বিভিন্ন ভাষার মধ্যে তুলনা করে তাদের বংশ-ইতিহাস বের করার চেষ্টা করতেন। ১৯শ শতকে শেষে এসে কিছু তরুণ ভাষাবিজ্ঞানী দাবী করেন যে কালের সাথে ধ্বনি পরিবর্তন সুনির্দিষ্ট নিয়ম মেনে চলে; অর্থাৎ যেকোন ভাষায় নির্দিষ্ট প্রতিবেশে একটি প্রদত্ত ধ্বনি একই নিয়মে পরিবর্তিত হয়। "নব্যব্যাকরণবিদদের" এই অনুকল্প ঐতিহাসিক ভাষাবিজ্ঞানে বিপ্লব আনে, এবং পরবর্তী একশ বছর ধরে এটি অমোঘ নিয়ম হিসেবেই বিবেচিত হয়। তবে ইদানীং ভাষার পরিবর্তন বিষয়ক গবেষণায় কিছু চাঞ্চল্যকর উপাত্ত বেরিয়ে এসেছে, যা নব্যব্যাকরণবিদদের প্রস্তাবের সাথে ঠিক খাপ খায় না। ভাষা বৈচিত্র্য (vairation) ও ভাষার পরিবর্তনের মধ্যে যোগসূত্র স্থাপন করা সম্ভব হয়েছে। ফলে ঐতিহাসিক ভাষাবিজ্ঞানের গবেষণাও একটি নতুন দিকে মোড় নিয়েছে।
প্লুতার্ক

প্লুতার্ক (আনু. ৪৬ - ১২০) ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি মেস্ত্রিউস লুসিয়াস প্লুতার্ক নামে পরিচিতি লাভ করেন। তিনি প্যারালাল লাইভস ও মোরালিয়া রচনার জন্য প্রসিদ্ধ। প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল। প্লুতার্ক ৪৬ খ্রিষ্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি মোরালিয়া ও তার নিজের লাইফ অব এন্টনি বইয়ে স্বাক্ষর করেন। Lamberton, Robert. Plutarch. New Haven: Yale University Press, 2001. [পৃষ্ঠা নম্বর প্রয়োজন] "Plutarch". Oxford Dictionary of Philosophy. স্ট্যাডস্টার, ফিলিপ এ. (২০১৫)। Plutarch and His Roman Readers (ইংরেজি ভাষায়)। অক্সফোর্ড: অক্সফোর্ড বিশ্ববিদ্যালয় প্রেস। পৃষ্ঠা ৩৯৪। আইএসবিএন 9780198718338। সংগ্রহের তারিখ ২৪ জুন ২০১৮।  ymposiacs, Book IX, questions II & III ইন্টারনেট আর্কাইভে প্লুতার্ক কর্তৃক কাজ বা সম্পর্কে তথ্য গুটেনবের্গ প্রকল্পে প্লুতার্ক-এর সাহিত্যকর্ম ও রচনাবলী (ইংরেজি) লিব্রিভক্সের পাবলিক ডোমেইন অডিওবুকসে প্লুতার্ক
ম্যাসিডনের দ্বিতীয় ফিলিপ

মেসিডোনিয়ার দ্বিতীয় ফিলিপ খ্রিস্টপূর্ব তৃতীয় শতাব্দীতে মেসিডোনিয়ার রাজা ছিলেন। তিনি ছিলেন মেসিডনের আরগিদ রাজবংশের রাজা এবং রাজা ৩য় অ্যামিনতাসের ৩য় পুত্র। রাজা ফিলিপ গ্রীসের সকল নগর রাষ্ট্র জয় করেন। এরপর তিনি গ্রিক নগররাষ্ট্রসমূহের ফেডারেশন গঠনের উদ্যোগ নেন। তাঁর পরিকল্পনা অনুযায়ী এ ফেডারেশনের নাম হবে লিগ অব করিন্থ। রাজা নিজে হবেন এ ফেডারেশনের প্রধান শাসক। গ্রিক বাহিনীর সেনানায়ক হয়ে তারপর পারস্য আক্রমণের পরিকল্পনা ছিল। কিন্তু এক দেহরক্ষীর হাতে নিহত হলে তাঁর পরিকল্পনা বাস্তবায়িত হতে পারেনি। রাজা ফিলিপের পুত্র ছিলেন মহামতি আলেকজান্ডার।
সারেগামা ইন্ডিয়া লিমিটেড

সারেগামা ইন্ডিয়া লিমিটেড, (ইংরেজি: Saregama India Limited) পূর্বে দ্যা গ্রামোফোন কোম্পানী অব ইন্ডিয়া, হল একটি ভারতীয় সঙ্গীত কোম্পানী। এছাড়াও সারেগামা হোম ভিডিওর ব্যবসায়িক কাজ করে থাকে। এটা সঙ্গীত লেবেল সারেগামা, আরপিজি মিউজিক এবং এইচএমভি ব্যবহার করে। সারেগামা কলকাতার পশ্চিমবঙ্গে অবস্থিত। ১৯০১ সালে এটি ইলেক্ট্রিক এন্ড মিউজিকাল ইন্ডাস্ট্রিজ লিমিটেড, ইমিআই, লন্ডনে প্রথম বিদেশী শাখা হিসাবে কার্যক্রম শুরু করে। আরপিজি গ্রুপ ইএমআই থেকে ১৯৮৫ সালে এই কোম্পানীর উপর দায়িত্ব নেন। ২০০৫ সালে, এই কোম্পানীর গত ৮% অবশিষ্ট ইএমআই পণ বিক্রি হয়, ইএমআই থেকে এটি সম্পূর্ণভাবে সম্পর্কহীনভাবে তৈরী হয়। এখন, ইএমআই এর কার্যক্রম ভারতে ১৯৯৮ সালে শুরু হয় যা ভার্জিন রেকর্ডস ভারতের অধীন ছিল। নভেম্বর ৩, ২০০০ সালে পশ্চিমবঙ্গে কোম্পানির নাম "দ্যা গ্রামোফোন কোম্পানী অব ইন্ডিয়া লিমিটেডের" থেকে "সারেগামা ইন্ডিয়া লিমিটেড" নামে পরিবর্তন করা হয়। নাম পরিবর্তন করার জন্য কোম্পানির অভিপ্রায় সঙ্গীত এবং বিনোদন ব্যবসার মধ্যে একটি ভারতীয় কোম্পানী হিসাবে এর জায়গা রিপজিশনে ছিল। "সারেগামা" নামটি ভারতীয় বাদ্যযন্ত্র স্কেলের প্রথম চারটি নোট বোঝায়। সারেগামা ভারতের প্রাচীনতম ও বৃহত্তম রেকর্ড লেবেলগুলোর মধ্য অন্যতম একটি। সারেগামা ৭০০০০ এর অধিক গান এবং ৬০০ টি ক্যাসেট ও সিডি নির্মানের কাজ করেছে। সারেগামা নিম্নলিখিত আকারে সেবা প্রদান করে থাকে: ছায়াছবির গান (পুরাতন এবং নতুন) – ৭০% ভারতের সর্বদা সঙ্গীত রেকর্ড। ধার্মিক (জাতীয় এবং আঞ্চলিক) গজল ও শাস্ত্রীয় (হিন্দুস্থানী ও কর্ণাটক) হিন্দি পপ এবং বিশ্ব সঙ্গীত এবং ধ্রুপদী সঙ্গীত রিমিক্স এবং পপ ভাঙ্গরা আঞ্চলিক - পাঞ্জাবি, বাংলা, তামিল, মালায়ালম, কন্নড, তেলুগু, গুজরাটি, মারাঠি, অসমীয়া, ওড়িয়া, চৈত্তসগাদী "EMI sheds stake in Saregama" ওয়েব্যাক মেশিনে আর্কাইভকৃত ৫ মার্চ ২০১৪ তারিখে, The Hindu, April 22, 2005. "After 100 years, Gramophone Company becomes Saregama"[স্থায়ীভাবে অকার্যকর সংযোগ], The Indian Express, August 11, 2000. Sa Re Ga Ma Home Video Online
তারা মিউজিক

তারা মিউজিক (ইংরেজি: Tara Muzik) হল একটি বাংলা ভাষার সঙ্গীতের টেলিভিশন স্টেশন। এটি স্বল্পমেয়াদের জন্য ২০১৩ সালের মে মাসে সম্প্রচার বন্ধ হয়ে গিয়েছিল। তারা মিউজিক ২০০৫ সালের ২১ ফেব্রুয়ারি বাংলাভাষী সঙ্গীতপ্রেমীদের জন্য ২৪ ঘণ্টার বেসরকারী স্যাটেলাইট চ্যানেল হিসেবে যাত্রা শুরু করে। তবে এটি আকষ্মিকভাবে ২০১৩ সালের মে মাসে বন্ধ হয়ে যায়। পরবর্তীতে চ্যানেলটি আবার চালু করা হয়। গানভাসি লাইভ সকালের তারা আজ সকালের আমন্ত্রণে চিরন্তনী মেলোডি টেক এ ব্রেক দলবাজি লাইভ আমার শহর চোখের আলোয় দেখেছিলেম ভালো আছি ভালো থেকো এ ডেট উইথ ইউ হাঁড়ির‌ খাবার আমার রবীন্দ্রনাথ সিনেম্যাজিক প্লেব্যাক টলি আনকাট ডাকছে মহল গান আজকাল সুরেলা বৌঠান তারা ক্লাব তারা নিউজ চ্যানেল সিক্সটিন Arshad, Ali (মে ১২, ২০১৩)। "Tara Muzik too goes off air"। The Indian Express। সংগ্রহের তারিখ ২৩ মে ২০১৩।  http://timesofindia.indiatimes.com/city/kolkata/Tara-channels-stay-on-air/articleshow/19589221.cms দাপ্তরিক ওয়েবসাইট
তৃতীয় দারিয়ুস

তৃতীয় দারিয়ুস বা কডোমানাস্‌ (খ্রিস্টপূর্ব ৩৮০- খ্রিস্টপূর্ব ৩৩০) পারস্যের অ্যাকামেনিড সাম্রাজ্যের শেষ সম্রাট।তিনি পারস্য ইতিহাসের সফল শাসক। তিনি আলেকজান্ডারের কাছে পরাজিত হলে পারস্য সাম্রাজ্যের পতন ঘটে। যুদ্ধে পরাজিত দারিয়ুস পালিয়ে যাবার সময় আততায়ীর হাতে নিহত হন।ওকে ওর নিজের উত্তরসূরি তেই মেরে ছিল।
সিদ্ধং লিপি

সিদ্ধং (𑖭𑖰𑖟𑖿𑖠𑖽, জাপানি: 梵字, বোঞ্জি) অর্থাৎ "সম্পন্ন" অথবা "নিখুঁত"। সিদ্ধং (পরবর্তীকালে সিদ্ধমাতৃকা) লিপি থেকে বাংলা লিপি এবং অসমীয়া লিপিটি উৎপন্ন (উদ্ভূত) হয়েছে এবং কানা লিপিকেও উদ্বুদ্ধ করেছে। সিদ্ধং লিপিটি ৬০০ থেকে ১২০০ খ্রিষ্টাব্দ পর্যন্ত ব্যবহৃত ছিল। "ণ" এর যুক্তাক্ষরের বৈকল্পিক আকার জুন ২০১৪তে ইউনিকোডের সপ্তম সংস্করণে সিদ্ধং লিপি যোগ করা হয়। এর ইউনিকোড সীমা U+11580 থেকে 115FF পর্যন্ত। উইকিমিডিয়া কমন্সে সিদ্ধং লিপি সংক্রান্ত মিডিয়া রয়েছে। সিদ্ধং অক্ষর - omniglot দ্বারা Visible Mantra সিদ্ধং লিপিতে মন্ত্র এনং সুত্র বোঞ্জি সিদ্ধং অক্ষর এবং উচ্চারণ SiddhamKey সিদ্ধং লিপির সফ্টওয়্যার
জোসেফ ওল্লার

জোসেফ ওল্লার (জোসেফ ওল্লার ই রোকা কাতালান) (১৮৩৯–১৯২২) একজন স্প্যানিশ উদ্যোক্তা ছিলেন। তিনি তার জীবনের বেশিরভাগ সময় প্যারিসে বসবাস করেন। বিখ্যাত সরাই মাউলিন রাউঝ এর প্রতিষ্ঠাতা এবং পারিমুটেল বেটিং-এর আবিষ্কারক তিনি।। টেরেসায় জন্মগ্রহণ করে শৈশবেই তিনি ফ্রান্সের নাগরিক হয়ে সেখানেই তার পরিবারের সাথে বসবাস করেন। পরে তিনি স্পেনে দিরে আসেন এবং বাইলবিওতে একটি বিশ্ববিদ্যালয়ে পড়াশোনা করে। সেখানে তিনি মোরগ-লড়াই-এর ভক্র হয়ে ওঠেন এবং বইনির্মাতা হিসেবে তার কর্মজীবন শুরু করেন। প্যারিসে ১৮৬৭ সালে জোসেফ ওল্লার নতুন ধরনের বাজির পদ্ধতি আবিষ্কার করেন যার নাম তিনি দেন পারিমুটেল। তিনি সফলভাবে ফরাসি রেসের মাঠে এই পদ্ধতি আনয়ন করেন। তবু ১৮৭৪ সালে জোসেফ ওল্লারকে ১৫ দিন কারাবাস করতে হয় এবং অবৈধ জুয়া চালানোর অপরাধে জরিমাণা করা হয়। পরবর্তীতে ১৮৯১ সালে ফরাসি কর্তৃপক্ষ তার পদ্ধতিকে বৈধ করে এবং নির্ধারিত অদ্ভুত জুয়া নিষিদ্ধ করে। দ্রুত ওল্লারের পারিমুটেল পৃথিবীর অধিকাংশ রেসের মাঠে জনপ্রিয় হয়ে গেল। তবে এই পদ্ধতিটিকে আরো উন্নত করেন জর্জ আলফ্রেড জুলিয়াস। তিনি স্বয়ংক্রিয় টোটালাইজেটর আবিষ্কার করেন। ১৮৭৬ সাল থেকে জোসেফ বিনোদনমূলক জগতের দিকে আকর্ষিত হন। তিনি প্রথমে বিভিন্ন অডিটোরিয়াম এবং ভেন্যু খোলেন; যেমনঃ ফ্যানাটাইসাইস ওল্লার, লা বোম্বোনিয়েরে, থিয়েটারে দাস নৌভেয়াতেস, নৌভে সির্গ এবং দ্য মনটাগন্স রুশেস। তবে ১৮৮৯ সালে তিনি বিখ্যাত মাউলিন রাউঝ খোলেন। চার বছর পর তিনি প্রথম প্যারিসীয় মিউজিক হল: প্যারিস অলিম্পিয়া খোলেন। তাকে পিয়েরে ল্যাচাইক কবরখানাতে সমাহিত করা হয়। "Joseph Oller, the founder"।  "Inventor of the "Pari Mutuel" System Of Wagering" (পিডিএফ)।
অ্যান্টনি মারিয়া আলকোভার

অ্যান্টনি মারিয়া আলকোভার ই সুরেডা, বা (কাতালানে) মসেঁ আলকোভার হিসেবেও পরিচিত (কাতালান উচ্চারণ: [moˈsɛn əɫkoˈve]), সান্তা সির্গা, মানাকোর, ২রা ফেব্রুয়ারি ১৮৬২ – পালমা, মাজোর্কা, ৮ই জানুয়ারি ১৯৩২) একজন আধুনিক মাজোর্কা লেখক। তিনি বিভিন্ন বিষয়ের উপর লেখালেখি করেছেন যার মধ্যে ক্যাথলিক গির্জা, ফোকলোর এবং ভাষাবিদ্যা উল্লেখযোগ্য। তিনি কাতালান ভাষা ও উপভাষার উপর আগ্রহ জাগিয়ে তুলতে অবদান রেখেছেন। তার কাজের মধ্যে কাতালান-ভ্যালেন্সীয়-ব্যালেরিক অভিধান অন্যতম। আলকোভার সান্তা সির্গা নামক মানাকোর এবং পোর্ট ক্রিস্টোর মাঝে এক ছোট এলাকায় জন্মগ্রহণ করেন। তিনি শ্রমজীবীর সন্তান ছিলেন। ল্যাটিন এবং ক্ল্যাসিকে পড়াশোনার পর তিনি ১৫ বছর বয়সে পাল্‌মা দ্য মাল্লোর্কায় যান যেখানে তিনি সেমিনারির উপর তার পড়াশোনা চালিয়ে যান। তিনি অতি দ্রুত একজন একগুঁয়ে বিতর্কী হিসেবে পরিচিত হন। যদিও তার প্রথম সাহিত্য ছিল স্প্যানিশে, তিনি আবারো ১৮৭৯ সালে কাতালানে ফিরে আসেন। ঐদিন থেকে তিনি প্রাচীন গল্প (ফেবল) এবং মাজোর্কার ফোকলোর সংগ্রহ করতে থাকেন। ১৮৮০ সালের দিকে বিভিন্ন জার্নালে এগুলো তিনি সিউডোনিম জোর্ডি দ্য'এস রাকোর মাধ্যমে প্রকাশ করতে লাগলেন। তার এই সংগ্রহে প্রায় ৪৩০ ফোক-গল্প ছিল যা ইংরেজি সহ বিভিন্ন ভাষায় অনুবাদ করা হয়। ১৮৮৬ সালে তিনি নিজেকে পুনরায় বিন্যস্ত করেন এবং মানাকোরের প্যারিশ ঋত্বিক হন। ১৮৮৮ সালে তিনি পাল্‌মার যাজকীয় ইতিহাসের অধ্যাপক হন। ১৮৯৮ সালে মাজোর্কার নতুন যাজক, পিয়েরে জোয়ান ক্যাম্পিন্স আই বার্সেলো তাকে মাজোর্কার ডায়োসেজের ভিকার জেনারেল হিসেবে নিয়োগ দেয়া হয়। তিনি ১৯১৬ সাল পর্যন্ত ঐ পদে নিয়োজিত ছিলেন ১৯০৫ সালে তিনি মাজোর্কার ক্যাথেড্রালের ধর্মশাস্ত্রের ম্যাজিস্টাল পদও লাভ করেন। ১৯০৬ সালে তিনি তার নতুনতে এবং তার সভাপতিত্বের মাধ্যমে সর্বপ্রথম কংগ্রেস ইন্টারন্যাশনাল দ্য লা লিয়েঙ্গা কাতালানা (কাতালান ভাষার আন্তর্জাতিক কংগ্রেস) আয়োজন করেন। তাকে ইন্সটিটিউট দ্য'এস্তুদিস কাতালানস এর দর্শন বিভাগের বিভাগীয় অধ্যাপক করা হয়। তবে তিনি শীঘ্রই এই পদ থেকে পদত্যাগ করেন কারণ অন্যান্য অধ্যাপকদের সাথে ঝামেলার কারণে। তার বিখ্যাত রচনা হল Català-Valencià-Balear অভিধান। তবে এর শেষ তিনি দেখে যেতে পারেননি। এট৯ তার সাহায্যকারী ফ্রান্সিস দ্য বোর্জা আই মল কর্তৃক শেষ হয়। তার অন্যান্য কাজের মধ্যে, তিনি বার্সেলোনার অ্যাকাডেমিয়া দ্য বোনস লিয়েট্রস দ্য বার্সেলোনার সংবাদদাতা ছিলেন। তার সাহিত্যিক কাজ মূলত ভাষাবিদ্যাগত গবেষণা, ইতিহাস, বিখ্যাত গল্প এবং ফোকলোর সংগ্রহ, বিভিন্ন আত্মজীবনী, ভ্রমণকাহিনী এবং একটি উপন্যাস। "Antoni M. Alcover"। escriptors.cat। সংগ্রহের তারিখ ১৭ মার্চ ২০১৪।  "Antoni Maria Alcover i Sureda"। Societat d'Onomàstica। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৪।  UIB Institució Alcover
ফুসাকো শিগেনোবু

ফুসাকো শিগেনোবু (Fusako Shigenobu (重信 房子, Shigenobu Fusako, জন্ম ২৮ সেপ্টেম্বর, ১৯৪৫)) হচ্ছেন এখনকার নিষিদ্ধ জাপানি লাল সেনার প্রতিষ্ঠাতা এবং প্রাক্তন নেতা। শিগেনোবু ২৮ সেপ্টেম্বর ১৯৪৫ সালে টোকিওর সেতাগায়া ওয়ার্ডে জন্মেছিলেন। উচ্চ মাধ্যমিক শেষে তিনি কিকোমান কর্পোরেশনে কাজের জন্য গিয়েছিলেন এবং মেইজি বিশ্ববিদ্যালয়ের অধিভুক্ত এক নৈশ বিদ্যালয়ে কলেজের কোর্স শুরু করেন। পরবর্তীতে তিনি ইম্পেরিয়াল জাপানি সেনাবাহিনীর একজন মেজর হয়েছিলেন এবং তাকে মাঞ্চুরিয়ায় নিয়োগ দেয়া হয়, যেটি ছিলো দ্বিতীয় বিশ্বযুদ্ধের আগে ও পরে জাপানি নিয়ন্ত্রণে। আইলিন ম্যাকডোনাল্ডের ১৯৯১-এর বই শ্যুট দ্য উইমেন ফার্স্ট ভুলবশত শিগানোবুকে হিরোকো নাগাটার সাথে সংশ্লেষ করেছে, ১৯৭১–১৯৭২ এর ইউনাইটেড রেড আর্মি পার্জ-এ নাগাটার কাজকে দায়ী করে। জাপানী রক গায়িকা ও দীর্ঘদিনের শিগেনোবু বন্ধু প্যানটিএ ২০০৭ সালে তার অ্যালবাম ওরিবু নো কি শিতাদ প্রকাশ করেছে শিগেনোবু অ্যালবামের গানের কয়েকটি সুর লিখেছিলেন। অভিনেত্রী আনরি বান তাঁর নাম চরিত্রে কোজী ওয়াকামাতসু ফিল্মের ইউনাইটেড রেড আর্মি (২০০৭) চলচ্চিত্রে অভিনয় করেছিলেন। ২০০৮ সালে শিল্পী অ্যানিকা ওয়াই এবং স্থপতি ম্যাগি পেং শিগেনোবুকে উত্সর্গীকৃত একটি সুগন্ধি তৈরি করেছিলেন, যার নাম শিগেনোবু টোলাইট ২৩ [১] ২০১০ সালে শিগেনোবু এবং তাঁর মেয়ে মিকে চিলড্রেন অফ দ্য রেভোলিউশন ডকুমেন্টারিতে চিত্রিত করা হয়েছিল যা আন্তর্জাতিক ডকুমেন্টারি ফেস্টিভাল আমস্টারডামে প্রিমিয়ার হয়েছিল। ১৯৭৪:　আমার প্রেম, আমার বিপ্লব『わが愛わが革命』 Kodansha. [১] ১৯৮৩: 『十年目の眼差から』 話の特集、আইএসবিএন ৪৮২৬৪০০৬৬৭ ১৯৮৪: If You Put Your Ear to the Earth, You Can Hear the Sound of Japan: Lessons from The Japanese Communist Movement 『大地に耳をつければ日本の音がする　日本共産主義運動の教訓』ウニタ書舗、আইএসবিএন ৪৭৫০৫৮৪০৯৬ ১৯৮৪: বৈরুত, গ্রীষ্ম ১৯৮২ 『ベイルート1982年夏』話の特集、আইএসবিএন ৪৮২৬৪০০৮২৯ ১৯৮৫: বস্তু: মধ্যপ্রাচ্য থেকে প্রতিবেদন ১ 『資料・中東レポート』1（日本赤軍との共編著）、ウニタ書舗、[২] ১৯৮৬: বস্তু: মধ্যপ্রাচ্য থেকে প্রতিবেদন ২ 『資料・中東レポート』2（日本赤軍との共編著）、ウニタ書舗、[৩] ২০০১: আমি আপেল গাছের নিচে তোমাকে জন্মানোর সিদ্ধান্ত নিয়েছি 『りんごの木の下であなたを産もうと決めた』幻冬舎、আইএসবিএন ৪৩৪৪০০০৮২X ২০০৫: Jasmine in the Muzzle of a Gun: Collected Poems of Shigenobu Fusako 『ジャスミンを銃口に　重信房子歌集』幻冬舎、আইএসবিএন ৪৩৪৪০১০১৫৯ ২০০৯: জাপানি লাল সেনার একটি ব্যক্তিগত ইতিহাস: প্যালেস্টাইনের সাথে 『日本赤軍私史　パレスチナと共に』河出書房新社、আইএসবিএন ৯৭৮-৪৩০৯২৪৪৬৬২ ২০১২: বিপ্লবের ঋতু: প্যালেস্টাইনের যুদ্ধক্ষেত্র থেকে 『革命の季節 パレスチナの戦場から』幻冬舎、আইএসবিএন ৯৭৮৪৩৪৪০২৩১৪৭ Shigenobu Fusako. りんごの木の下であなたを産もうと決めた. ("I Decided to Give Birth to You Under an Apple Tree"). Tokyo: Gentosha, 2001. p. 15 Ibid. p. 36 MacDonald, Eileen. "Shoot the Women First." 1991. pp. xx-xxi.
সায়রা বানু

সায়রা বানু (হিন্দি: साइरा बानु, উর্দু: سائرہ بانو‎‎, জন্ম: ২৩ আগস্ট ১৯৪৪), এছাড়াও সাইরা বানো হিসাবেও পরিচিত, হলেন একজন ভারতীয় বলিউড অভিনেত্রী এবং বলিউডের কিংবদন্তি অভিনেতা দিলীপ কুমার এর সহধর্মিনী। তিনি ১৯৬১ থেকে শুরু করে ১৯৮০ সাল পর্যন্ত বলিউডের অনেক ছবিতে অভিনয় করেছেন। সায়রা বানু, অভিনেত্রী নাসিম বানু এবং চলচ্চিত্র প্রযোজক মিঞা এহসান উল হক এর ঘরে ভারতে জন্মগ্রহণ করেন; যিনি মুম্বাই এর মধ্যে ফুল এবং পাকিস্তানে ওয়াদাহ দুটি বিখ্যাত চলচ্চিত্র প্রযোজনা করেন। সায়রা লণ্ডনে তার শৈশব কালের উল্লেখযোগ্য অংশ ব্যয় করেন এবং সেখানেই তার স্কুলজীবন সমাপ্ত করেন। সায়রা বানু মাত্র ১৬ বছর বয়সে ১৯৬০ সালে বলিউডের ছবিতে অভিনয়ের মাধ্যমে নায়িকা হিসেবে আত্মপ্রকাশ করেন। তিনি একটি অনুষ্ঠানে বলেন যে, তার কোন প্রতিভা এবং কোন নাচের অভিজ্ঞতা ছিল না। সায়রা বানু ১৯৬৬ সালে বলিউড কিংবদন্তি দিলীপ কুমার এর সাথে বিবাহ বন্ধনে আবদ্ধ হন। তখন তার মাত্র ২২ বছর বয়স ছিল কিন্তু এই সময়ে দিলীপ কুমারের বয়স ছিল ৪৪ বছর, আর এতে করে তাদের বয়সের ব্যবধান ছিল ২২ বছরের। জঙ্গল (১৯৬১) ... রাজকুমারী 'রাজ' শাদী (১৯৬২) .... ব্লফমাষ্টার (১৯৬৩) .... সীমা দুর কি আওয়াজ (১৯৬৪) আও প্যায়ার কারে (১৯৬৪) আয়ে মিলক কি বেলা (১৯৬৪) ... বরখা চৌধুরী এপ্রিল ফুল (১৯৬৪) ... মধু/রিতা ক্রিশ্চিতা সাজ অর আওয়াজ (১৯৬৬) ইয়ে জিন্দেগী কিতনি হাসিন হ্যায় (১৯৬৬) প্যায়ার মোহাব্বত (১৯৬৬) সাগরিদ (১৯৬৭) দিওয়ানা (১৯৬৭) আমান (১৯৬৭) পাদোসান (১৯৬৮) ঝুক গায়া আসমান (১৯৬৮) আদমী অর ইনসান (১৯৬৯) গোপি (১৯৭০) পূর্ব অর পশ্চিম (১৯৭০) ভিক্টোরিয়া নাম্বার ২০৩ (১৯৭২) ইন্টারন্যাশনাল ক্রুক (১৯৭৩) রেশাস কি দুরি (১৯৭৩) জোয়ার ভাটা (১৯৭৩) সাগিনা (১৯৭৪) পকেট মার (১৯৭৪) জামির (১৯৭৪) প্যায়সে কি গুড়িয়া(১৯৭৪) সাজিশ (১৯৭৫) চৈতালী (১৯৭৫) হিরা ফেরী (১৯৭৬) বৈরাগ (১৯৭৬) নেহলে পে দেহলা (১৯৭৬) কালা আদমী (১৯৭৮) দুনিয়া (১৯৮৪) ফয়সাল (১৯৮৮) দিলীপ কুমার : কিংবদন্তী বলিউড অভিনেতা মারা গেছেন, বিবিসি নিউজ বাংলা, ৭ জুলাই ২০২১ Rana Siddiqui Zaman (২০১০-০৮-১২)। "Arts / Cinema : My First Break: Saira Banu"। The Hindu। ২০১২-১১-৩০ তারিখে মূল থেকে আর্কাইভ করা। সংগ্রহের তারিখ ২০১২-০৭-১০।  Devinder Bir Kaur (৭ জুলাই ২০০২)। "Dilip Kumar saw a psychoanalyst after acting as Devdas"। The Sunday Tribune। সংগ্রহের তারিখ ২০১১-০৮-১৪।  "Dilip Kumar turns 84"। IBN Live। ১১ ডিসেম্বর ২০০৬। ১৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০১১-০৮-১৪।  উইকিমিডিয়া কমন্সে সায়রা বানু সংক্রান্ত মিডিয়া রয়েছে। ইন্টারনেট মুভি ডেটাবেজে সায়রা বানু (ইংরেজি)
দ্য ক্লেফট

দ্য ক্লেফট (২০০৭) নোবেল বিজয়ী সাহিত্যিক ডোরিস লেসিং এর লেখা একটি উপন্যাস। এটি মূলত নারীবাদের উপরে লেখা অন্যতম একটি উপন্যাস। গল্পটি রোমান সম্রাট নিরোর রাজত্ব কালে একজন রোমান ঐতিহাসিক দ্বারা বর্ণনা করা হয়। সে গল্পটি বলে মনুষ্যজাতির শুরুর গোপন ইতিহাস হিসেবে, যা একত্রিত করা হয় বিভিন্ন নথিপত্রের বর্জিতাংশ এবং কথিত ইতিহাস থেকে যা যুগ যুগ ধরে বলা হচ্ছে। সৃষ্টির শুরুতে মনুষ্যজাতি শুধুমাত্র নারীদের দ্বারা অযৌন প্রক্রিয়ায় উৎপাদন করা হতো। এই নারীরা ছিলো শান্ত জাতি এবং তাদের অল্প কিছু সমস্যা ছিলো। তারা সমুদ্রের পাড়ে বাস করতো এবং আংশিকভাবে জলজও ছিলো। তারা নিজেদেরকে ক্লেফট নামে ডাকতো যা একটি বড় শিলা দ্য ক্লেফট এর একটি বড় ফাটল থেকে এসেছে, যেটিকে তারা পবিত্র বলে গণ্য করতো এবং শিলাটি দেখতে নারী যোনির অনুরূপ ছিলো। একদিন একজন ক্লেফট একটি পুরুষ সন্তান জন্ম দেয় যেটিকে তারা দানব নামে অভিহিত করে। এটি এমন ভয়ের উদ্রেক ঘটায় যে ছেলেটিকে ক্লেফটরা হত্যা করে। কিন্তু আরও দানব জন্ম হতে থাকে এবং ক্লেফটরা দানব নামে অভিহিত ছেলে শিশুদের একটি শিলার উপর রেখে আসে মারা যাওয়ার জন্য। কতগুলো ঈগল যেগুলো তাদের পাশেই বাস করতো, তারা মরণাপন্ন শিশুদের দেখে ছোঁ মেরে নিয়ে যায় এবং তাদেরকে কাছের একটি উপত্যকায় ফেলে দেয় যেখানে শিশু গুলো উপকারী হরিণ কর্তৃক পালিত হয়। বাচ্চা গুলো ধীরে ধীরে বড় হয় এবং নিজেদেরকে প্রতিরোধ করতে শেখে। ঈগলের দ্বারা আরো অনেক বালক শিশু ঐখানে আনার দ্বারা দ্রুত তাদের নিজেরদের একটি আলাদা জাতির উত্থান ঘটে। একদিন একজন নারী ঐ উপত্যকার উপর দিয়ে বেড়ানোর সময় ঐখানের নতুন পুরুষ জাতির দ্বারা ধর্ষিত হয়। তারপর নারীটি ঐখান থেকে পালিয়ে আসে এবং নয় মাস পরে নতুন, মিশ্র ধরনের এক শিশুর জন্ম দেয়। যখন ঐ নারীটি (ক্লেফট) এই ঘটনা অন্য সব ক্লেফটদের বলে তখন এই দুই জাতি একে অপরের সংস্পর্শে আসে। তবুও ক্লেফটদের কর্ত্রী দানবগুলোকে (পুরুষ) ভয় পায় এবং মেরে ফেলার সিদ্ধান্ত নেয়। Hardback Fourth Estate আইএসবিএন ৯৭৮-০-০০-৭২৩৩৪৩-৪ paperback Harper Perennial আইএসবিএন ৯৭৮-০-০০-৭২৩৩৪৪-১ "The Times 6 January 2007 "Unto them, a boy is born: Lessing's new novel is a creation myth set in a women-only paradise" by Lisa Appignanesi"। ১৬ জুন ২০১১ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৪।  The Observer, 7 January 2007: "Women and children first: A plot-less, character-less novel shouldn't work but, in Doris Lessing's expert hands, The Cleft most certainly does" by Geraldine Bedell Washington Post 19 August 2007: "Of Woman Born: A legend about an ancient race of females -- and their downfall" by Elizabeth Bear New Statesman 15 January 2007 "Women in love" by Henrietta Clancy Review in The Scotsman - registration required The Daily Telegraph 14 January 2007 "Where do little boys come from?" by Claudia Fitzherbert
স্টেট দুমা

স্টেট ডুমা বা স্টেট দুমা (রুশ: Государственная дума (গসুদরস্তভেনয় দুমা)) রাশিয়া সরকারের আইনসভার অন্যতম অংশ এবং জাতীয় সংসদের নিম্নকক্ষ হিসেবে পরিচিত। উচ্চকক্ষ হিসেবে রয়েছে ফেডারেশন কাউন্সিল। ১৯০৬ সালে স্টেট দুমা’র সর্বপ্রথম প্রতিষ্ঠা পায় ও রাশিয়া’র প্রথম নির্বাচিত সংসদ হিসেবে গণ্য করা হয়। ১৯২২ সালে সোভিয়েত সংসদ এর স্থলাভিষিক্ত হয়। পরবর্তীতে ১৯৯৩ সালে এটি পুনরায় প্রতিষ্ঠিত হয়। ১৯৯৩ সালে রাশিয়া সাংবিধানিক সঙ্কটের প্রেক্ষাপটে বরিস ইয়েলেৎসিন নতুন সংবিধান প্রবর্তন করতে বাধ্য হন। এরফলে সুপ্রিম সোভিয়েতের পরিবর্তে স্টেট দুমা স্থলাভিষিক্ত হয়। রুশ সাধারণ জনগণের জনমত প্রতিফলনের জন্য গণভোটের মাধ্যমে এ নিম্নকক্ষটি অনুমোদিত হয়। আইন প্রণয়ন, প্রধানমন্ত্রী নির্বাচন, সরকারের কার্যাবলী পর্যবেক্ষণ, রাষ্ট্রপতিকে ক্ষমতা থেকে অপসারণসহ নতুন নির্বাচনের আয়োজন স্টেট ডুমা’র মাধ্যমে করা হয়ে থাকে। যে-কোন ধরনের আইন প্রণয়ন ও পরিবর্তন করার ক্ষমতা এ কক্ষের রয়েছে। সাধারণ সংখ্যাগরিষ্ঠ ভোটের মাধ্যমেই যে-কোন ধরনের আইনকে বৈধতা দেয়া হয়। এর আসন সংখ্যা ৪৫০। সংসদ সদস্যদেরকে ডেপুটি হিসেবে অভিহিত করা হয়। ম্যানেজ স্কয়ারের কাছে মস্কোর কেন্দ্রস্থলে এর সদর দফতর অবস্থিত। ২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন। কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ। তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না। আলেকজান্ডার ইয়াকোভলেভ (১৮ ফেব্রুয়ারি, ১৯৯৪ - ১০ ফেব্রুয়ারি, ১৯৯৬) আলেকজান্ডার কোটেনকভ (১০ ফেব্রুয়ারি, ১৯৯৬ - ৫ এপ্রিল, ২০০৪) আলেকজান্ডার কোসোপকিন (৫ এপ্রিল, ২০০৪ থেকে) 2014 electoral law ওয়েব্যাক মেশিনে আর্কাইভকৃত ২৭ ফেব্রুয়ারি ২০১৪ তারিখে at pravo.gov.ru (রুশ) Article 97(2) of the Constitution of Russia Article 97(3) of the Constitution of Russia (রুশ) Official site টেমপ্লেট:Russia topics